b"\n_START_ARTICLE_\nNeumarkt (L\xc3\xb5una-Tirool)\n_START_SECTION_\nGeograafia\n_START_PARAGRAPH_\nValla pindala on 23 km\xc2\xb2._NEWLINE_Neumarkt k\xc3\xbclgneb j\xc3\xa4rgmiste valdadega: Kaltern, Kurtatsch, Kurtinig, Margreid, Montan, Salorno ja Tramin._NEWLINE_Neumarkt on \xc3\x9cberetsch-Unterlandi ringkonna keskus. See on peamine kultuuriline, ajalooline ja kunstikeskus v\xc3\xa4ga kena vanalinnaga. Linnastusse kuuluvad naabruskonnad Vill, Laag ja Mazon. Terves ringkonnas on Neumarkt rahvaarvult alles kolmas linn Laivesi ja Eppani j\xc3\xa4rel, mis kuuluvad Bolzano linnastusse._NEWLINE_Linn asub tasandikul, k\xc3\xb5rgusel 214 m, Adige j\xc3\xb5e vasakul kaldal._NEWLINE_Neumarkt oli Rooma k\xc3\xbcla Claudia Augusta teel; seda kutsuti Endidae. Vaatamisv\xc3\xa4\xc3\xa4rsused on vanalinna kaaristud, kihelkonnakirik, kohaliku kultuuri muuseum ja Vill'i kirik.\n_START_SECTION_\nFrazioni\n_START_PARAGRAPH_\nNeumarkti vallas on frazioni (alljaotused, peamiselt k\xc3\xbclad ja asundused) Laag (Laghetti), Mazon (Mazzon), St. Florian (San Floriano) ja Vill (Villa).\n_START_SECTION_\nKeeleline jaotus\n_START_PARAGRAPH_\n2011. aasta rahvaloenduse j\xc3\xa4rgi k\xc3\xb5neles 62,70% rahvastikust esimese keelena saksa keelt, 36,89% itaalia keelt ja 0,42% ladiini keelt."